సినిమా టీజర్లతోనే హైప్ క్రియేట్ చేసేందుకు ఈ మధ్య దర్శకనిర్మాతలు శతవిధాలుగా ప్రయత్నిస్తున్నారు. అయితే ఈ విషయంలో తలమునకలై కొందరు దర్శకులు ఎదుటివారి మనోభావాలతో ఎలాంటి పట్టింపు లేకుండా ప్రవర్తిస్తున్నారు. తాజాగా విడుదలైన ద్యేవుడా చిత్రం టీజరే ఇందుకు ఉదాహరణ. ఈ టీజర్లో హిందూ మతాన్ని విశ్వసించే ప్రజలు కొలిచే పరమశివుడి లింగాకృతిని దర్శకుడు దారుణంగా అవమానించాడు. అందులో నటించిన నటులు శివలింగంపై బీర్ పోస్తూ అపహాస్యం చేశారు. అంతటితో ఆగలేదు. మాంసం ముక్కలు, సిగరెట్ పీకలు శివలింగంపై వెదజల్లుతూ డైరెక్టర్ తనకున్న పైత్యాన్నంతా ప్రదర్శించాడు. అమృతసాయి ఆర్ట్స్ తెరకెక్కిస్తున్న ద్యేవుడా చిత్రానికి సాయిరామ్ దాసరి దర్శకత్వం వహిస్తున్నాడు. దేవుడితో పర్సనల్గా మాట్లాడి తీసిన చిత్రమిది అని దర్శకుడు చెప్పుకోవడం కొసమెరుపు. ఈ టీజర్పై ఇప్పటికే తీవ్ర దుమారం రేగింది. ఈ టీజర్ను తొలగించకపోతే తీవ్ర పరిణామాలు ఎదుర్కోవాల్సి వస్తుందని డైరెక్టర్ను భజరంగ్ దళ్ హెచ్చరించింది. సినిమాను విడుదలను అడ్డుకుంటామని కూడా స్పష్టం చేసింది. ఈ టీజర్పై నెటిజన్లు కూడా తీవ్ర స్థాయిలో మండిపడుతున్నారు. ప్రజలు విశ్వాసాలను దెబ్బతీసే విధంగా ఉన్న ఇలాంటి సినిమాలను టాలీవుడ్ ప్రోత్సహించకూడదని పలువురు కోరుతున్నారు.
sinima teaserlathone haip criate chesenduku ee madhya darsakanirmaatalu satavidhaalugaa prayatnistunnaaru. ayithe ee vishayamlo talamunakalai kondaru darsakulu edutivaari manobhaavaalato elanti pattimpu lekunda pravartistunnaaru. taajaagaa vidudalaina dyevuda chitram teasere induku udaaharana. ee teaserlo hindu mataanni vishwasinche prajalu koliche paramasivudi lingaakrutini darsakudu daarunamgaa avamaaninchaadu. andulo natinchina natulu sivalingampai beer postu apahasyam chesaru. antatitho aagaledu. maamsam mukkalu, sigaret peekalu sivalingampai vedajallutuu director tanakunna paityaannantaa pradarsinchaadu. amrutasai arts terakekkistunna dyevuda chitraaniki sairam dasari darsakatvam vahistunnadu. devudito parsanalga matladi teesina chitramidi ani darsakudu cheppukovadam kosamerupu. ee teaserpai ippatike teevra dumaram regindi. ee teasernu tolaginchakapothe teevra parinaamaalu edurkovalsi vastundani directornu bhajarang dal heccharinchindi. sinimaanu vidudalanu addukuntamani kuudaa spashtam chesindi. ee teaserpai netijanlu kuudaa teevra sthaayilo mandipadutunnaaru. prajalu vishwaasaalanu debbatise vidhamgaa unna ilanti cinimaalanu tollivood prothsahinchakudadani paluvuru korutunnaru.